פארק הירקון

פארק הירקון, ובשמו הרשמי גני יהושע, הוא פארק רחב ידיים, המשתרע לאורך נחל הירקון בתל אביב. שטח הפארק כ-3,750 דונם, משכונת הדר יוסף ועד שפך הירקון לים התיכון. הפארק נקרא על שמו של יהושע רבינוביץ ראש עיריית תל אביב בשנים 1969–1974, ומאוחר יותר, שר האוצר בממשלת ישראל. בתחזוקת הפארק ובפיתוחו עוסקת חברת גני יהושע. הפארק הוא השני בגודלו בארץ אחרי פארק נחל באר שבע. רעיון הקמת הפארק נהגה בתקופתו של ראש העיר הראשון, מאיר דיזנגוף, ב-1929. רק ב-1950 החל הרעיון לקרום עור וגידים, וטקס נטיעת העצים בפארק נערך ב-5 ביולי 1951, בקרבת חיבור נחל איילון לירקון. הטיפול בנטיעות הועבר לידי חברה פרטית שנטעה את השטח אזורים אזורים באופן נעדר שיטתיות, כך שבתחילת שנות ה-60 נחשב הפארק לנחות לעומת הפארק הלאומי. ב-1962 מונתה ועדה להרחבת פארק הירקון, כשבין חבריה האדריכל אבא אלחנני, משה עקרון ואברהם קרוון. הוועדה החליטה להרחיב את הפארק ולכלול בו את אזור מוזיאון הארץ ותל קסילה, ולהקים בפארק אגם, היכל ספורט, שורת מתקני שעשועים, ובהם רכבת קטנה ותיאטרון לילדים, וכן מתקנים למחנאות. התוכנית שהתקבלה לבסוף הייתה זו של אבא אלחנני ואדריכל הנוף יוסף סגל. מלאכת הקמת הפארק הוטלה על משה עקרון, שהפך בהמשך למנכ״ל הראשון של הפארק. בשנות השבעים הורחב הפארק ותוכנן מחדש על ידי אדריכלי הנוף צבי דקל, גדעון שריג ויוסף סגל, שזכו על תכנונו בפרס רוקח. ב-1977 הוקם בפארק אגם מלאכותי, ב-1978 הוקמו הספורטק וגן הוורדים, וב-1982 נקרא הפארק על שמו של רבינוביץ'. החל מאמצע שנות ה-80 אדריכל הפארק הוא גדעון שריג. בשנת 2009, לרגל חגיגות המאה לתל אביב, נחנכו בעיר שלושה מסלולי הליכה, ואחד מהם, המכונה "השביל הירוק", עובר לאורך הפארק והנחל. בנובמבר 2011 נחנך קטע חדש בטיילת לאורך הגדה הצפונית של הירקון, לאחר שהעירייה הצליחה לאחר משפט ממושך, לפנות שכונת צריפים שכונתה "כפר הדייגים". הקטע החדש מאפשר הליכה רצופה לכל אורך הגדה הצפונית של הירקון. ערך מורחב – שבע טחנות באזור שכנו טחנות קמח כבר בתקופה העות'מאנית. טחנות נוספות הוקמו במאה ה-19, והמקום שימש כמרכז חקלאי, שאליו הגיעו חקלאי האזור כדי לטחון את תבואתם, ושהו בו משך שעות ואף ימים. מסיבה זו קמו במקום בית קפה ומעגן סירות. בשנות ה-20 של המאה ה-20 נקנו הטחנות על ידי יהודי מתל אביב, אך ב-1936 הפסיקו לפעול לאחר שלא עמדו בתחרות עם טחנות חדישות יותר. האתר נחשף ושוחזר חלקית בשנים 2000–2001 וכיום הוא חלק מפארק הירקון. ערך מורחב – עשר טחנות במקום שכנה טחנת קמח כבר בתקופה הרומית, ופעלו בה לפחות עשרים זוגות אבני רחיים. עם זאת, ובדומה לשארע בשבע טחנות, שמו של האתר התקבע כאשר פעלו בו רק עשרה זוגות. במקום ניצב גשר אבן מעל הירקון, גִ'סְר אֶל-הַדָּאר (גשר שאון המים), הנזכר בזכרונותיה של יהודית, אשת משה מונטיפיורי, שעברה במקום במסעותיה עם בעלה ב-1839. פעילות הטחינה בעשר טחנות התחדשה רק במאה ה-19 כאשר שתי משפחות ערביות עשירות - משפחת בידס ומשפחת עמוריה - הקימו את מפעל הטחינה מחדש. הטחנה שנודעה בשם 'טאחונת אל הדר', הייתה הגדולה מבין טחנות הירקון ומהגדולות בארץ ישראל כולה. ערך מורחב – תל נפוליאון תל ארכאולוגי השוכן בצפון תל אביב, מדרום לנחל הירקון וממזרח לנחל איילון. הממצא העיקרי בתל הוא בור של מערכת המים הכנענית. מהתל נשקפת תצפית פנורמית לכל הכיוונים. שטחו של התל הוא כארבעים דונמים וצורתו כשל אוכף. הוא מתנשא לגובה של 38 מטרים מעל פני הים. בפארק נמצאים שישה גנים: גן הבנים – גן המנציח את זכרם של בני תל אביב-יפו אשר נפלו במערכות ישראל. בגן אחת-עשרה חורשות שכל אחת מהן מייצגת תקופה אחרת במערכות ישראל, ובכל חורשה עמודי גרניט הנושאים את שמות הנופלים. גן חללי הטרור– נמצא בסמוך לגן הבנים, ומנציח את 750 בני העיר שנרצחו בפעולות טרור מאז שנת 1860. גן הסלעים – גן בשטח של 40 דונם ובו סלעים מכל חלקי ארץ ישראל ומאות מיני צמחים שהובאו אליו מרחבי ישראל. גן הקקטוסים – גן בשטח של 30 דונם ובו כ-55,000 קקטוסים מרחבי העולם מ-3,700 מינים וסוגים. הגן הגזום – הגן משתרע על שטח של 15 דונם והוא משלב "גינון פורמלי, גינון קלאסי וגינון ים תיכוני". בגן משולבים פריטים ארכאולוגיים ופסיפסים, ערוגות גאומטריות, מזרקות וצמחי מים. הגן הטרופי – גן בשטח של 20 דונם ובו צמחייה טרופית. במקום חממת סחלבים ובריכות מים לדגים ולעופות מים. ישנם מינים חיים רבים בפארק, ביניהם: דגים - מינים שונים של אמנון. יונקים - נוטריות, תנים, קיפודים וכמה מינים של עטלפים. עופות - ישנו מגוון רחב מאוד של ציפורים בירקון, ברובן ציפורי מים. במרבית הפארק, בקרבה לנהר, ניתן למצוא בין השאר: יאורית מצרית, פרפור עקוד, שלדג לבן-חזה, מינים רבים של ברווזים, אנפת לילה, אנפה אפורה ואנפית בקר. ישנן ציפורי שיר רבות, כגון עורב אפור, שחרור, דרור הבית, קאק, עורבני, דוכיפת ועוד. ישנה כמות גדולה מאוד של המינים הפולשים המפורסמים של ישראל - מיינות ודררות. באזור שפך הירקון מצויות ציפורים רבות ממשפחת השחפיים. הפארק מציע למבקריו מתקני בילוי ופעילות מגוונים הכוללים מתקני שעשועים לילדים, שבילי הליכה ואופניים, אגם מלאכותי ובו סירות לשיט, סקייטפארק וקיר טיפוס. מהאטרקציות ופינות הבילוי בפארק: אגם הפארק - ניתן לשוט בסירות פדלים ומנוע. המימדיון - פארק המים הגדול בישראל. יער בראשית - שוכן בסמוך לנחל הירקון ובו חורש עצי אקליפטוס. חווה חקלאית ספורטק - מרכז ספורט עממי. פארק ראש ציפור - שוכן בסמוך למפגש נחל הירקון עם נחל איילון. TLV Balloon - כדור פורח בקוטר 23 מטר, אשר מסוגל להעלות 30 נוסעים לגובה 120 מטר. פינת חי - בבלי - סמוך לרח' קוסובסקי 20, מסלעה בה היו איילים נקודים, יעלים, ועופות שונים, וספריית פארק. פינת החי נסגרה לצמיתות במאי 2023, בעקבות חשש לפגיעה בחיות מעצם כליאתן בתנאים ירודים ובשל הרעש הנובע מהופעות בפארק. על-פי הודעה של עיריית תל אביב, החיות הועברו לגני חיות שונים. האבנים שהיו בתוך פינת החי סודרו מחדש והושארו לקהל המבקרים לצורך ישיבה. פינת שחר- תרומת הפסל יגאל תומרקין לזכר רב"ט שחר גינוסר, שנהרג בעת תעסוקה מבצעית ברצועת עזה במרץ 1991. אמפיתיאטרון וואהל לאירועים ולמופעים. פארק אקסטרים SKYTOWN. רכבת ננסית. תיאטרון הפארק. בילוי באמצעות רכבי גולף ואופניים. אקו דרייב קווסט - חדרי בריחה בחיק הטבע ועל רכבים. יוצרים בפארק. קיר טיפוס. מועדון האופניים. CINEMAX 360 פארק החושים פארק החוויות החל משנת 2010 נערך בחודש אוקטובר בתחומי פארק הירקון מרוץ לילה פתוח. מרכז דניאל עמיחי ללימודי חתירה וימאות מרכז הספורט הלאומי תל אביב ספורטק תל אביב צפון בית זבולון אולם אוסישקין (נהרס) פארק הירקון כולל מספר מתחמי תרבות ובהם "גבעת המופעים" ואמפיתיאטרון וואהל. הקונצרטים הנערכים בפארק מושכים קהל של רבבות, היושב על הדשא. מדי שנה מתקיימים במקום אירועים כגון פסטיבל טעם העיר וקונצרטים של התזמורת הפילהרמונית הישראלית והאופרה הישראלית החדשה. בזכות גודלו נערכו בו גם אירועים המוניים כהופעות של אמנים מחוץ לישראל, מופעים ישראלים שונים ועוד. הפארק אירח הופעות בינלאומיות של אמנים כגון: פול מקרטני, הרולינג סטונז, מייקל ג'קסון, מדונה, בריטני ספירס, ג'ניפר לופז, U2, קרלוס סנטנה, ג'סטין טימברלייק, ריהאנה, דפש מוד, Guns N' Roses, רד הוט צ'ילי פפרס, אלטון ג'ון, קווין + אדם למברט, טינה טרנר, אירוסמית', בון ג'ובי, אוזי אוסבורן, מטליקה, רדיוהד, לינקין פארק, דייוויד בואי, יורית'מיקס, דייר סטרייטס, פורינר, הפרודיג'י, קורן, ג'סטין ביבר, ווסטלייף ופייב, ג'ו קוקר, רובי ויליאמס, סיה, ואן ריפאבליק וליידי גאגא. ב-1984 נערך מופע חינם של להקת כוורת במסגרת איחוד הלהקה. ביולי 1985 הופיעה בפארק להקת דייר סטרייטס. ב-1986 הופיע בפארק שלמה ארצי לאחר צאת האלבום לילה לא שקט. ביולי וספטמבר 1987 הופיעו בפארק טינה טרנר ובוב דילן. באוגוסט 1988 נערך בפארק מופע של התזמורת הפילהרמונית הישראלית בפני 100,000 איש. במאי 1993 התקיימה הופעה של להקת הרוק Guns N' Roses בפני כ-40,000 איש. ב-19 ו-21 בספטמבר 1993, נערכו 2 הופעות של מייקל ג'קסון בפארק. ג'קסון הופיע מול כ-100,000 איש בשתי הופעותיו בסבב הופעות שלו Dangerous World Tour. ב-4 באוקטובר 1993 מדונה הופיעה בפארק מול כ-80,000 איש. ביולי 1996 התקיימה הופעה של זמר הרוק הבריטי דייוויד בואי. בקיץ 1997 התקיימה הופעה של להקת הפופ האירית U2. ב-1998 נערכה הופעת איחוד חד-פעמית של להקת כוורת ב-31 ביולי 2004 נערך מופע לזכרה של נעמי שמר, שבו שרו אמנים את מיטב שיריה. ב-25 בספטמבר 2008 התקיימה הופעת פול מקרטני. משנת 1998 עד 2008 נערך מדי שנה בתחילת הקיץ יריד האוכל "טעם העיר", שנמשך כארבעה ימים. משנת 2005 הגיעו אליו מעל חצי מיליון איש. בשנת 2009 הוא הועבר לחיפה, ובשנת 2010 לא נערך האירוע כלל, אך ב-2011 נערך שוב בפארק הירקון. מאז שנת 2003 נערך מדי שנתיים בסתיו פסטיבל פלוגטאג של חברת המשקאות רדבול (Redbull) שבו קבוצות אנשים בונות כלי טיס היתולי כלשהו, ומתחרות איזה כלי טיס עף את המרחק הרב ביותר. המופע "מרוסיה באהבה" נערך בפארק בשנים האחרונות ולוקחים בו חלק אלפי אנשים. ב-2006 נערך בפארק גמר התוכנית כוכב נולד ב-16 ביולי 2009 הופיע בית האופרה האיטלקי לה סקאלה במופע רקוויאם בפארק כחלק מחגיגות המאה לתל אביב אל מול 100 אלף איש. בספטמבר 2009 ערכה כוכבת הפופ מדונה שתי הופעות לסיום סיבוב ההופעות העולמי שלה Sticky & Sweet. בספטמבר 2010 התקיים בפארק פסטיבל אוזפסט (Ozzfest) בפעם הראשונה בישראל, בהשתתפות אוזי אוסבורן, קורן וסולפליי. בנובמבר 2010 התקיימה בפארק הופעה של להקת לינקין פארק. הייתה זו ההופעה הראשונה של הלהקה בישראל. ב-14 באפריל 2011 נערכה הופעה של ג'סטין ביבר (השנה בה התפרסם לראשונה) בפארק בפני כ-23,000 אנשים כחלק מסיבוב ההופעות העולמי הראשון שלו My World. ב-3 ביולי 2012 התקיימה בפארק פסטיבל סאמרוק 2012, במהלכו התקיימו הופעות של להקות היהודים, אגלי קיד ג'ו וגאנז נ' רוזס. ב-10 בספטמבר 2012 התקיימה הופעתם של רד הוט צ'ילי פפרז בפני מעל 50,000 אנשים כחלק מסיבוב ההופעות העולמי לאלבום I'm with You. ב-7 באוגוסט וב-8 באוגוסט 2013 התקיימו שתי ההופעות אחרונות של להקת כוורת בפארק מול 50,000 בכל הופעה. ב-22 באוקטובר 2013 התקיימה בפארק הופעה של ריהאנה בפני 52,000 אנשים כחלק מסיבוב ההופעות העולמי Diamonds World Tour של הזמרת. ב-4 ביוני 2014, מוצאי חג שבועות, הופיעו בפארק להקת הרולינג סטונז בפני קהל של 55,000 איש כחלק מסיבוב ההופעות העולמי. ב-2 במאי 2015, הופיע בפארק לראשונה בישראל הזמר רובי ויליאמס לעיני קהל של 35,000 צופים. ב-3 באוקטובר 2015, הופיעו בפארק להקת בון ג'ובי לראשונה בישראל בפני קהל של 56,000 איש כחלק מסיבוב ההופעות העולמי. ב-11 באוגוסט 2016, הופיעה לראשונה הזמרת סיה בפני קהל של כ-39,000 איש כחלק מסיבוב הופעות העולמי שלה. ב-12 בספטמבר 2016, הופיעו בפארק להקת קווין והזמר אדם למברט בפני קהל של כ-50,000 איש. ב-3 במאי 2017, הופיע ג'סטין ביבר בפני קהל של 53,813 אנשים כחלק מסיבוב ההופעות העולמי שלו Purpose Tour. מחירון הכרטיסים של הופעה זו, הייתה הגבוהה ביותר שנעשתה בישראל עד כה. ב-3 ביולי 2017 הופיעה הזמרת בריטני ספירס בפני קהל של 57,204 אנשים. ב-15 ביולי 2017 הופיעה בפארק להקת Guns 'n' Roses בפני קהל של 60,000 אנשים. ב-19 ביולי 2017 הופיע הלהקה הבריטית רדיוהד בפני קהל של 48,011 אנשים. ב-26 במאי 2018 הופיע אנריקה איגלסיאס לראשונה בפארק הירקון ובפעם השלישית בישראל, מול קהל של 41,365 איש. ב-28 ביוני 2018 הופיע מאלומה בפארק הירקון, מול קהל של עשרות אלפי אנשים, רובן נשים. ביולי 2019, הופיע עומר אדם לראשונה בפארק הירקון מול קהל של כ-50,000 איש. ב-25 ביולי 2019, הופיעו בפארק להקת בון ג'ובי בפני קהל של 50,000 איש. ב-1 באוגוסט 2019, הופיעה הזמרת ג'ניפר לופז לראשונה בישראל בפני קהל של 57,000 איש. ב-9, 10 במאי 2022, הופיעה הלהקה מארון 5 לראשונה בישראל. במופע אחד השתתפו כ-60,000 איש ומופע שני למחרת כ-50,000 איש. ב-2 ביוני 2022, הופיע עדן חסון לראשונה בפארק הירקון מול קהל של כ-25,000 עד כ-35,000 איש לערך ב-24 באוגוסט 2022, הופיעה בפעם הראשונה הזמרת נועה קירל בפארק הירקון מול קהל של כיותר מ-33,000 איש[דרוש מקור] ב-14 במרץ 2023, הופיע בפארק הראפר טראוויס סקוט לעיני 35,000 איש, רובם בני נוער. ב-1 ביוני 2023, הופיע בפארק הזמר רובי ויליאמס לעיני קהל של 30,000 צופים. ב-5 ביוני 2023, הופיעו בפארק להקת הרוק Guns N' Roses בפני קהל של 60,000 צופים. ב-29 באוגוסט 2023, הופיעו בפארק להקת הפופ-רוק Imagine Dragons בפני קהל של כ-63,000 צופים. ב-21 בספטמבר, 23 בספטמבר 2023, הופיעה שוב הזמרת נועה קירל בפארק הירקון בשתי הופעות, מול קהל של כ-62,000 איש בכל אחת מהן. ב-4 באוקטובר 2023, הופיע הזמר ברונו מארס מול קהל של 62,000 איש; ב-7 באוקטובר, הייתה אמורה להתקיים הופעתו השנייה, שבוטלה עקב מלחמת חרבות ברזל. ב-29 במאי 2024 נערך פסטיבל נשף רוק של הזמר אביב גפן מול קהל של 60,000 איש. שבו התארחו 15 זמרים בניהם שלמה ארצי עמיר בניון דני סנדרסון ועוד. ב-7 באוקטובר 2024 נערך טקס הזיכרון הלאומי של משפחות החטופים הישראלים ברצועת עזה במלחמת חרבות ברזל, הנופלים והנרצחים במסגרת יום השנה למתקפת הפתע על ישראל. את הטקס הנחו רותם סלע וחנוך דאום והשתתפו בו מיטב אומני ישראל. פארק הירקון באתר חברת גני יהושע נטיעות 'הפארק העירוני' (לימים פארק הירקון). יומני כרמל יולי 1951 (התחלה 2:45) תאריכים בתודות העיר: התחלת נטיעות פארק הירקון, הארכיון העירוני, אתר עיריית תל אביב מסלול שביל ישראל העובר בפארק הירקון מיכאל יעקובסון: גן הסלעים בפארק הירקון בתכנון אדריכל הנוף גדעון שריג, באתר 'חלון אחורי', 20 באוגוסט 2022 משה גלעד, גן הסלעים והגן הטרופי הם כאוצרות בפארק הירקון, באתר הארץ, 21 ביוני 2023 אודות, באתר גני יהושע "פארק לאומי" - גם לתל־אביב מעבר לירקון, על 2500 דונאם, מעריב, 17 ביולי 1962 תאריכים בתולדות העיר: התחלת נטיעות פארק הירקון, באתר הארכיון העירוני תל אביב, אתר עיריית תל אביב חגי מטר, פינוי כפר הדייגים ההיסטורי בת"א: "איך אומרים שאנחנו פולשים?", באתר nrg‏, 29 בינואר 2011 אתר שבע טחנות, באתר האינטרנט של חברת גני יהושע עשר טחנות, באתר חברת גני יהושע ביום 23 ביוני 1839 חצו על גשר זה את הירקון השר משה מונטיפיורי ואשתו, יהודית, שרשמה ביומנה: "השכמנו היום [ביפו] לפני השעה השישית... ובמשך שעה באנו אל גשר אבנים אשר כמעט נחרב. וכאשר עברנו את נהר פַּטְרַס באנו בשעה התשיעית אל קבר אללה אבן עלים". אַבּוּ בֻּטְרֻס, שיבוש השם אנטיפטריס - הירקון בפי הערבים. עלי אִבְּן עוּלַם, הוא סידנא עלי בחוף נוף ים של היום. גן חללי הטרור, באתר חברת גני יהושע גן הסלעים, באתר חברת גני יהושע גן הקקטוסים, באתר חברת גני יהושע הגן הגזום, באתר חברת גני יהושע הגן הטרופי, באתר חברת גני יהושע אגם הפארק, באתר חברת גני יהושע פארק המים מימדיון, באתר חברת גני יהושע יער בראשית, באתר חברת גני יהושע ספורטק צפון, באתר חברת גני יהושע כדור פורח Balloon TLV, באתר חברת גני יהושע פינת חי - בבלי, באתר חברת גני יהושע ספריית פארק, באתר חברת גני יהושע אסף גולן, לאחר מאבק ממושך, פינת החי בפארק הירקון תיסגר, באתר ישראל היום, 14 בפברואר 2023 למען בעלי החיים: תיסגר פינת החי שבפארק הירקון בת"א, באתר ynet, 14 בפברואר 2023 נטע אחיטוב, דוחקים את החיות לפינה, באתר הארץ, 28 בספטמבר 2017 חולדאי: הקשבנו לכם – החלטנו לסגור את פינת החי בבבלי • תל אביב אונליין, באתר תל אביב אונליין, ‏15 בפברואר 2023 פינת שחר, באתר חברת גני יהושע אתר ההנצחה לחללי מערכות ישראל, באתר ההנצחה לחללי מערכות ישראל אמפיתיאטרון וואהל, באתר חברת גני יהושע פארק אקסטרים SKYTOWN, באתר חברת גני יהושע רכבת ננסית - פארק גני יהושע, באתר חברת גני יהושע תיאטרון הפארק, באתר חברת גני יהושע טריפי - השכרת גלגלים, באתר חברת גני יהושע אקו דרייב קווסט, באתר חברת גני יהושע יוצרים בפארק, באתר חברת גני יהושע קיר טיפוס iclimb tlv, באתר חברת גני יהושע מועדון האופניים המסלול – דרך האופניים למטרה, באתר חברת גני יהושע CINEMAX 360, חברת גני יהושע פארק חוויות ופארק חמשת החושים, באתר חברת גני יהושע מרב יודילוביץ', חגיגה בפארק, באתר ynet, 17 ביולי 2009 עינב שיף‏, ג'סטין ביבר: "אני אוהב אתכם ישראל", באתר וואלה, 14 באפריל 2011 "רדיוהד בישראל: כנראה שהם באמת אוהבים אותנו". NRG. נבדק ב-2017-11-29. נדב מנוחין‏, מהפכת עומר אדם הושלמה בפארק: הביישן מכוכב נולד בנה אימפריה, באתר וואלה, 18 ביולי 2019 דנית צמית ויעל ביר-כץ, ג'ניפר לופז: "אני אוהבת אתכם, תל אביב!", באתר ynet, 1 באוגוסט 2019 ערן סויסה, אדם מכוכב אחר: מארון 5 הופיעה לראשונה בארץ וכבשה את הישראלים, באתר ישראל היום, 9 במאי 2022 רן בוקר, עדן חסון הציג: מסיבה בפארק הירקון, באתר ynet, 3 ביוני 2022 שני נחשוני אלון פרוכטר, נועה קירל עשתה היסטוריה בפארק הירקון, באתר כאן – תאגיד השידור הישראלי, 25 באוגוסט 2022 ניצן פינקו, נועה קירל סיפקה את אחת מהופעות הפופ הגדולות שנראו בישראל אי פעם, באתר ynet, 22 בספטמבר 2023